
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges. 
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets forordning om ændring af forordning (EU) 2019/881 for så vidt angår administrerede sikkerhedstjenester 
(COM(2023)0208 – C9‑0137/2023 – 2023/0108(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2023)0208),
–	der henviser til artikel 294, stk. 2, og artikel 114 i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9-0137/2023),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse af 13. juli 2023 fra Det Europæiske Økonomiske og Sociale Udvalg[footnoteRef:1], [1:  EUT C 0, 0.0.0000, s. 0. / Endnu ikke offentliggjort i EUT.] 

–	der henviser til forretningsordenens artikel 59,
–	der henviser til skrivelse fra Udvalget om det Indre Marked og Forbrugerbeskyttelse,
–	der henviser til betænkning fra Udvalget om Industri, Forskning og Energi (A9‑0000/2023),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.





<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 1 a (ny)</Article>
	

	Kommissionens forslag
	Ændringsforslag

	
	(1a)	For at sikre Unionens modstandsdygtighed over for cyberangreb og forhindre sårbarheder på EU-markedet vil denne forordning supplere den horisontale lovramme, der fastsætter omfattende cybersikkerhedskrav for alle produkter med digitale elementer i overensstemmelse med Europa-Parlamentets og Rådets forordning (EU) .../...*, og etablere væsentlige krav til tjenester, der administreres via cybersikkerhed, deres anvendelse og deres pålidelighed.

	
	__________________

	
	*Europa-Parlamentets og Rådets forordning (EU) .../... af ... om ... 

	
	(EUT ...).

	
	+ EUT: Indsæt venligst nummeret på forordningen i dokument 2022/0272(COD) i teksten, og indsæt venligst nævnte forordnings nummer, dato, titel og EUT-henvisning i fodnoten.


Or. <Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 2</Article>
	

	Kommissionens forslag
	Ændringsforslag

	(2)	Administrerede sikkerhedstjenester, som er tjenester, der består i at udføre eller yde bistand til aktiviteter vedrørende kundernes risikostyring i forbindelse med cybersikkerhed, har fået stadig større betydning i forbindelse med forebyggelse og afbødning af cybersikkerhedshændelser. Udbydere af disse tjenester anses derfor for at være væsentlige eller vigtige enheder, der tilhører en sektor af særlig kritisk betydning i henhold til Europa-Parlamentets og Rådets direktiv (EU) 2022/25558. Det fremgår af direktivets betragtning 86, at udbydere af administrerede sikkerhedstjenester på områder såsom reaktion på hændelser, penetrationstest, sikkerhedsaudits og konsulentbistand spiller en særlig vigtig rolle med hensyn til at bistå enheder i deres bestræbelser på at forebygge, opdage, reagere på eller reetablere sig efter hændelser. Udbydere af administrerede sikkerhedstjenester har imidlertid også selv været mål for cyberangreb og udgør en særlig risiko på grund af deres tætte integration i kundernes aktiviteter. Væsentlige og vigtige enheder i henhold til direktiv (EU) 2022/2555 bør derfor udvise forøget omhu ved udvælgelsen af en udbyder af administrerede sikkerhedstjenester.
	(2)	Administrerede sikkerhedstjenester, som er tjenester, der består i at udføre eller yde bistand til aktiviteter vedrørende kundernes risikostyring i forbindelse med cybersikkerhed, herunder forebyggelse, opdagelse og reaktion på eller reetablering efter hændelser, har fået stadig større betydning i forbindelse med forebyggelse og afbødning af cybersikkerhedshændelser. De aktiviteter, der udføres af udbydere af administrerede sikkerhedstjenester, består af tjenester vedrørende identificering, beskyttelse, opdagelse, reaktion og genopretning, herunder, men ikke begrænset til, levering af efterretninger om cybertrusler, overvågning af trusler i realtid ved hjælp af proaktive teknikker, herunder indbygget sikkerhed, risikovurdering, udvidet opdagelse, afhjælpning og reaktion. Udbydere af disse tjenester anses derfor for at være væsentlige eller vigtige enheder, der tilhører en sektor af særlig kritisk betydning i henhold til Europa-Parlamentets og Rådets direktiv (EU) 2022/25558. Det fremgår af direktivets betragtning 86, at udbydere af administrerede sikkerhedstjenester på områder såsom reaktion på hændelser, penetrationstest, sikkerhedsaudits og konsulentbistand spiller en særlig vigtig rolle med hensyn til at bistå enheder i deres bestræbelser på at forebygge, opdage, reagere på eller reetablere sig efter hændelser. Udbydere af administrerede sikkerhedstjenester har imidlertid også selv været mål for cyberangreb og udgør en særlig risiko på grund af deres tætte integration i kundernes aktiviteter. Væsentlige og vigtige enheder i henhold til direktiv (EU) 2022/2555 bør derfor udvise forøget omhu ved udvælgelsen af en udbyder af administrerede sikkerhedstjenester.

	__________________
	__________________

	8 Europa-Parlamentets og Rådets direktiv (EU) 2022/2555 af 14. december 2022 om foranstaltninger til sikring af et højt fælles cybersikkerhedsniveau i hele Unionen, om ændring af forordning (EU) nr. 910/2014 og direktiv (EU) 2018/1972 og om ophævelse af direktiv (EU) 2016/1148 (NIS 2-direktivet) (EUT L 333 af 27.12.2022, s. 80).
	8 Europa-Parlamentets og Rådets direktiv (EU) 2022/2555 af 14. december 2022 om foranstaltninger til sikring af et højt fælles cybersikkerhedsniveau i hele Unionen, om ændring af forordning (EU) nr. 910/2014 og direktiv (EU) 2018/1972 og om ophævelse af direktiv (EU) 2016/1148 (NIS 2-direktivet) (EUT L 333 af 27.12.2022, s. 80).


Or. <Original>{EN}en</Original>
</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 4 a (ny)</Article>
	

	Kommissionens forslag
	Ændringsforslag

	
	(4a)	Europæiske certificeringsordninger for administrerede sikkerhedstjenester bør bidrage til tilgængeligheden og prisoverkommeligheden af disse tjenester, navnlig for mindre aktører såsom mikrovirksomheder og små og mellemstore virksomheder, som ofte er mere udsat for brud på cybersikkerheden med finansielle, retlige, omdømmemæssige og operationelle følger.


Or. <Original>{EN}en</Original>
</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 5 a (ny)</Article>
	

	Kommissionens forslag
	Ændringsforslag

	
	(5a)	Med henblik på at fremme væksten af et pålideligt EU-marked og samtidig skabe partnerskaber med ligesindede tredjelande, herunder i lyset af bestemmelserne i Europa-Parlamentets og Rådets forordning (EU).../...* ++ med hensyn til adgang til EU's cybersikkerhedsreserve, bør den certificeringsproces, der etableres inden for rammerne af denne forordning, strømlines for at sikre international anerkendelse og tilpasning til internationale standarder.

	
	__________________

	
	*Europa-Parlamentets og Rådets forordning (EU) .../... af ... om ...

	
	(EUT ...).

	
	++EUT: Indsæt venligst nummeret på forordningen i dokument 2023/0109(COD) i teksten, og indsæt venligst nævnte forordnings nummer, dato, titel og EUT-henvisning i fodnoten.


Or. <Original>{EN}en</Original>
</Amend><Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Betragtning 5 b (ny)</Article>
	

	Kommissionens forslag
	Ændringsforslag

	
	(5b)	Med henblik på at sikre udviklingen af et pålideligt EU-marked for administrerede sikkerhedstjenester bør udbyderne heraf og medlemsstaterne samarbejde og bidrage til omfattende indsamling af data om tilstanden af og udviklingen på arbejdsmarkedet for cybersikkerhed.


Or. <Original>{EN}en</Original>
</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Betragtning 5 c (ny)</Article>
	

	Kommissionens forslag
	Ændringsforslag

	
	(5c)	En EU-dækkende koordineret tilgang til styrkelse af kritisk infrastrukturs modstandsdygtighed er baseret på medlemsstaternes kapacitetsopbygning. Som anerkendt i Kommissionens nylige meddelelse af 8. april 2023 "Opbygning af cybersikkerhedskompetencer skal styrke EU's konkurrenceevne, vækst og modstandsdygtighed" kan Unionens sikkerhed ikke garanteres uden EU's mest værdifulde aktiv: befolkningerne. Derfor bør enhver europæisk certificeringsordning tage højde for bistand til medlemsstaterne, herunder med hensyn til manglen på færdigheder inden for cybersikkerhed.


Or. <Original>{EN}en</Original>
</Amend>
<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article>Betragtning 5 d (ny)</Article>
	

	Kommissionens forslag
	Ændringsforslag

	
	(5d)	I lyset af udarbejdelsen og gennemførelsen af den europæiske certificeringsordning for administrerede sikkerhedstjenester bør Kommissionen øge udvekslingen med ENISA og lette dialogen med medlemsstaterne, den private sektor og den akademiske verden for bedre at forstå sammensætningen af EU's arbejdsstyrke inden for cybersikkerhed og tilknyttede færdigheder.


Or. <Original>{EN}en</Original>
</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Betragtning 5 e (ny)</Article>
	

	Kommissionens forslag
	Ændringsforslag

	
	(5e)	Med henblik på at gøre det muligt for de europæiske cybersikkerhedsordninger at attestere, at administrerede sikkerhedstjenester, der er blevet evalueret i overensstemmelse med sådanne ordninger, overholder specifikke sikkerhedskrav, og at disse tjenester løbende leveres med den nødvendige kompetence, ekspertise og erfaring af personale med et meget højt niveau af relevant teknisk viden og faglig integritet i overensstemmelse med denne forordning, bør ordningerne mobilisere bidraget fra den akademiske verden, forskningsinstitutioner og andre interessenter med erfaring inden for uddannelse af fagfolk inden for cybersikkerhed og tiltrække, rekruttere og udvikle talenter samt tilskynde til offentlig-private partnerskaber. Dette bør fungere som en katalysator for samling af idéer og udveksling af ekspertise inden for uddannelse og bedre vurdering af de nødvendige færdigheder, navnlig i rekrutteringsprocessen. Foruden at bidrage til ordningen bør den private sektor også sigte mod at levere uddannelse på arbejdspladsen med fokus på de mest efterspurgte færdigheder, herunder offentlig forvaltning og nystartede virksomheder samt mikrovirksomheder og små og mellemstore virksomheder.


Or. <Original>{EN}en</Original>
</Amend>
<Amend>Ændringsforslag		<NumAm>9</NumAm>
<DocAmend>Forslag til forordning</DocAmend>
<Article>Betragtning 5 f (ny)</Article>
	

	Kommissionens forslag
	Ændringsforslag

	
	[bookmark: _GoBack](5f)	For at lette fremkomsten af væsentlige administrerede sikkerhedstjenester af høj kvalitet bør medlemsstaterne aktivt træffe foranstaltninger til at uddanne og fastholde talenter, herunder ved at integrere cybersikkerhed i uddannelsesuddannelsesprogrammer, samtidig med at der sikres adgang til lærlingeuddannelser og praktikophold for unge, navnlig personer, der bor i ugunstigt stillede regioner såsom øer, tyndt befolkede landdistrikter og fjerntliggende områder Disse foranstaltninger bør også sigte mod at tiltrække flere kvinder og piger på området og bidrage til at afhjælpe kønsskævheden inden for videnskab, teknologi, ingeniørvirksomhed og matematik.


Or. <Original>{EN}en</Original>
</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 2 – litra b</Article>
<DocAmend2>Forordning (EU) 2019/881</DocAmend2>
<Article2>Artikel 2 – nr. 14a</Article2>
	

	Kommissionens forslag
	Ændringsforslag

	14a)	"administreret sikkerhedstjeneste": en tjeneste, der består i at udføre aktiviteter vedrørende styring af cybersikkerhedsrisici eller yde bistand til sådanne aktiviteter, herunder reaktion på hændelser, penetrationstest, sikkerhedsrevisioner og konsulentbistand"
	(14a)	"administreret sikkerhedstjeneste": en outsourcet tjeneste, der består i at udføre aktiviteter vedrørende styring af cybersikkerhedsrisici eller yde bistand til sådanne aktiviteter, herunder forebyggelse, opdagelse, reaktion på eller reetablering efter hændelser, penetrationstest, sikkerhedsrevisioner og konsulentbistand"


Or. <Original>{EN}en</Original>
</Amend>
<Amend>Ændringsforslag		<NumAm>11</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 6</Article>
<DocAmend2>Forordning (EU) 2019/881</DocAmend2>
<Article2>Artikel 47 – stk. 3 – litra e a (nyt)</Article2>
	

	Kommissionens forslag
	Ændringsforslag

	
	ea)	forudgående tilpasning til de gældende internationale standarder


Or. <Original>{EN}en</Original>
</Amend>
<Amend>Ændringsforslag		<NumAm>12</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 6</Article>
<DocAmend2>Forordning (EU) 2019/881</DocAmend2>
<Article2>Artikel 47 – stk. 3 – litra e b (nyt)</Article2>
	

	Kommissionens forslag
	Ændringsforslag

	
	eb)	bidraget fra udbyderen af administrerede sikkerhedstjenester til at tilbyde personale uddannelses- og opkvalificeringsmuligheder med henblik på at opnå et meget højt niveau af relevant teknisk viden og faglig integritet.


Or. <Original>{EN}en</Original>
</Amend>
<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 6</Article>
<DocAmend2>Forordning (EU) 2019/881</DocAmend2>
<Article2>Artikel 47 – stk. 3 a (nyt)</Article2>
	

	Kommissionens forslag
	Ændringsforslag

	
	3a.	Desuden skal inddragelsen af specifikke administrerede sikkerhedstjenester i Unionens rullende arbejdsprogram, hvor det er relevant, tage hensyn til bidraget fra udbydere af administrerede sikkerhedstjenester til uddannelse og tiltrækning af talenter, navnlig gennem partnerskaber med universiteter og andre uddannelsesinstitutioner.


Or. <Original>{EN}en</Original>
</Amend>
<Amend>Ændringsforslag		<NumAm>14</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) 2019/881</DocAmend2>
<Article2>Artikel 49 – stk. 7 a (nyt)</Article2>
	

	Kommissionens forslag
	Ændringsforslag

	
	7a.	Forslaget til ordning udarbejdes under hensyntagen til input fra det europæiske system for teknisk standardisering eller fra de sektorspecifikke EU-agenturer.


Or. <Original>{EN}en</Original>
</Amend>
<Amend>Ændringsforslag		<NumAm>15</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 9</Article>
<DocAmend2>Forordning (EU) 2019/881</DocAmend2>
<Article2>Artikel 51a – stk. 1 – litra b</Article2>
	

	Kommissionens forslag
	Ændringsforslag

	b)	sikre, at udbyderen har indført passende interne procedurer til at sikre, at de administrerede sikkerhedstjenester til enhver tid leveres på et meget højt kvalitetsniveau
	b)	sikre, at udbyderen har indført passende interne procedurer til at sikre, at de administrerede sikkerhedstjenester til enhver tid leveres på et meget højt niveau af kvalitet og pålidelighed


Or. <Original>{EN}en</Original>
</Amend>
<Amend>Ændringsforslag		<NumAm>16</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 13 – litra b – nr. ii – litra bb</Article>
<DocAmend2>Forordning (EU) 2019/881</DocAmend2>
<Article2>Artikel 56 – stk. 3 – litra d</Article2>
	

	Kommissionens forslag
	Ændringsforslag

	d)	tage hensyn til eventuelle gennemførelsesfrister og overgangsforanstaltninger eller -perioder under hensyntagen til navnlig foranstaltningens mulige indvirkning på producenter eller udbydere af IKT-produkter, IKT-tjenester, IKT-processer eller administrerede sikkerhedstjenester, herunder SMV'er
	d)	tage hensyn til eventuelle gennemførelsesfrister og overgangsforanstaltninger eller -perioder under hensyntagen til navnlig foranstaltningens mulige indvirkning på producenter eller udbydere af IKT-produkter, IKT-tjenester, IKT-processer eller administrerede sikkerhedstjenester, herunder de specifikke interesser og behov hos mikrovirksomheder og små og mellemstore virksomheder. Kommissionen sikrer tilstrækkelig finansiel støtte inden for lovrammerne for eksisterende EU-programmer, navnlig for at lette den finansielle byrde, der påhviler mikrovirksomheder og små og mellemstore virksomheder.


Or. <Original>{EN}en</Original>
</Amend></RepeatBlock-Amend>

[bookmark: _Toc145944178]BEGRUNDELSE

Ordføreren støtter forslaget til Europa-Parlamentets og Rådets forordning om ændring af forordning (EU) 2019/8811 for så vidt angår administrerede sikkerhedstjenester og forstår nødvendigheden af at ajourføre og styrke den europæiske cybersikkerhedscertificeringsordning ved at give den mulighed for at dække vigtige og voksende industritjenester. I betragtning af at de enkelte medlemsstater allerede er begyndt at vedtage certificeringsordninger for administrerede sikkerhedstjenester, er ordføreren af den opfattelse, at dette ændringsforslag til retsakten om cybersikkerhed er afgørende for at forhindre betydelige forskelle i de nationale ordninger, der ville resultere i en form for markedsfragmentering, som er i strid med Unionens økonomiske og strategiske interesser. 

I den forbindelse anerkendes det, at dette forslag forventes at supplere forordningen om cybersolidaritet, navnlig denne specifikke udvidelse af den europæiske cybersikkerhedscertificeringsordning, hvilket vil gøre det muligt for administrerede sikkerhedstjenester – svarende til "betroede udbydere" i forordningen om cybersolidaritet – at spille en vigtig rolle i EU's fremtidige cybersikkerhedsreserve. Dette forslag er derfor også af stor betydning for at fremme en bredere EU-cybersikkerhedskapacitet, som er afgørende for at modvirke potentielle trusler i en geopolitisk virkelighed i konstant udvikling. 

Inden for rammerne af Kommissionens forslag er ordførerens mål at konsolidere denne målrettede ændring af forordningen om cybersikkerhed og skabe yderligere klarhed over den. Dette illustreres af ordførerens ændringer af definitionen af administrerede sikkerhedstjenester, der præciserer, at de er "outsourcet", samtidig med at det præciseres yderligere, hvad der kan medtages i definitionen. De fremsatte ændringsforslag vedrørende anerkendelse af internationale cybersikkerhedsstandarder har til formål at fremme en øget tillid og samtidig udvikle omfattende EU-regler.

I dette udkast til betænkning lægges der større vægt på at afhjælpe kvalifikationskløften og støtte mikrovirksomheder og små og mellemstore virksomheder. Med hensyn til førstnævnte bygger de fremsatte ændringsforslag på den allerede implicitte nødvendighed af færdigheder i cybercertificeringsordningen i forhold til "den nødvendige kompetence, ekspertise og erfaring for personale med et meget højt niveau af relevant teknisk viden og faglig integritet". Efter ordførerens opfattelse skal den europæiske certificeringsordning, samtidig med at samarbejdet mellem alle involverede aktører og mellem medlemsstaterne, den private sektor, den akademiske verden og forskningsinstitutioner fremmes, fungere som en katalysator for en ny køreplan for uddannelse og styrkelse af arbejdsstyrken, indsamle flere data om de færdigheder, der er behov for, og bidrage til at afhjælpe kønsskævheden inden for STEM.  
 
Samtidig bør mikrovirksomheder og små og mellemstore virksomheder, som udgør rygraden i den europæiske økonomi og helt sikkert har en positiv rolle at spille i cybersikkerhedsindustrien, nyde godt af passende finansiel støtte inden for lovrammerne for eksisterende EU-programmer for at lette enhver uforholdsmæssig stor økonomisk byrde, der pålægges dem.

	Entity and/or person

	European Economic and Social Committee

	European Commission

	ENISA

	Leonardo Cyber and Security Solutions

	Red Alert Labs IoT Security

	ESET Slovak

	Board of Cyber

	IBM

	Tecnalia

	FERMA - Federation of European Risk Management Associations

